12 қыркүйекте Әбілқас Сағынов атындағы Қарағанды техникалық университетінде бірінші курс докторанттарының университет ректоратының өкілдерімен кездесуі өтті.
"12 қыркүйекте Әбілқас Сағынов атындағы Қарағанды техникалық университетінде бірінші курс докторанттарының университет ректоратының өкілдерімен кездесуі өтті."|"https://www.kstu.kz/12-yrk-jekte-bil-sa-ynov-atynda-y-ara-andy-tehnikaly-universitetinde-birinshi-kurs-doktoranttaryny-universitet-rektoratyny-kilderimen-kezdesui-tti/?lang=kz"
TITLE: 12 қыркүйекте Әбілқас Сағынов атындағы Қарағанды техникалық университетінде бірінші курс докторанттарының университет ректоратының өкілдерімен кездесуі өтті.
URL: https://www.kstu.kz/12-yrk-jekte-bil-sa-ynov-atynda-y-ara-andy-tehnikaly-universitetinde-birinshi-kurs-doktoranttaryny-universitet-rektoratyny-kilderimen-kezdesui-tti/?lang=kz
META: "12 қыркүйекте Әбілқас Сағынов атындағы Қарағанды техникалық университетінде бірінші курс докторанттарының университет ректоратының өкілдерімен кездесуі өтті."|"https://www.kstu.kz/12-yrk-jekte-bil-sa-ynov-atynda-y-ara-andy-tehnikaly-universitetinde-birinshi-kurs-doktoranttaryny-universitet-rektoratyny-kilderimen-kezdesui-tti/?lang=kz"
TOTAL WORDS: 249
DATE: 
AUTHOR(S):
TEXT: Биыл Университетке 39 докторант қабылданды. Бұл кездесу ғылымға жол бастаған жас ғалымдар үшін, олардың университет өміріне кірігуіндегі және ғылыми-зерттеу жұмыстарының бастауындағы маңызды қадам болды. Басқарма мүшесі-Ғылыми жұмыс жөніндегі проректор А. Мехтиев барлық докторанттарды оқуға түсуімен құттықтап, алдағы зерттеулерде табыс тіледі және олардың жетістіктері университет пен елдің дамуына елеулі үлес қосатынына сенім білдірді. Ол әр докторантпен танысып, олардың ғылыми еңбектерін, ғылыми жетекшілерін және болашақ жоспарларын талқылады. Докторанттар өз зерттеулері мен ғылыми жетекшілерінің маңыздылығы туралы айтып, ректорат өкілдеріне сұрақтар қойды. Өз кезегінде ректорат өкілдері докторанттардың міндеттері, есеп беру тәртібі, ғылыми жетекшілермен және шетелдік консультанттармен жұмыс туралы айтып, визалар мен қаржыландыруға қатысты мәселелермен таныстырды. Іс-шара барысында Басқарма мүшесі-Тәрбие жұмысы жөніндегі проректор А. Қалықов университет докторанттардың ғылыми әлеуетін ашу үшін барлық жағдай жасағанын, бұл оқу кезеңі олардың кәсіби дамуындағы маңызды кезең болатынын атап өтті. Ол сондай-ақ докторлық диссертацияны бірінші болып қорғаған адам университеттен арнайы сыйлық алатынын айтты. Жоғары оқу орнынан кейінгі білім басқармасының басшысы Л. Султанова университет докторанттарға барынша қолдау көрсететінін және арнайы презентация ұсынатынын атап өтті. Онда білім беру бағдарламаларының құрылымы, сабақ кестесі, практика, ғылыми зерттеулерді ұйымдастыру және докторанттарға қойылатын негізгі талаптар егжей-тегжейлі сипатталған. Ғылым және инновациялар департаментінің директоры Б. Сүлеев докторанттарды ғылыми-зерттеу жобаларына белсенді қатысуға шақырды және олардың сұрақтарына жауап берді. Мансаптық өсу орталығының басшысы Г. Алина докторанттарды пысықтау жөніндегі міндеттермен және тиісті ережелермен таныстырды. Университет кітапханашылары өз тарапынан оларға жан-жақты көмек көрсетуге дайын екендіктерін білдіріп, қажетті әдебиеттерді онлайнформатта жүктеуге мүмкіндік берді. Өткізілген кездесу жас ғалымдардың оқуға деген ынтасына айтарлықтай әсер етті және олардың ғылыми қалауларын саналы түрде анықтауға ықпал етеді
